
PRIMĂRIA COMUNEI ALBEȘTII DE ARGEȘ
JUDEȚUL ARGEȘ
              Comuna Albeștii de Argeș, Județul Argeș, Cod Fiscal: 4121978, CP: 117005
Tel./Fax 0248/735005, e-mail: albestiidearges@ag.e-adm.ro

Nr.12475/21.09.2026
ANUNȚ
U.A.T. Comuna Albeștii de Argeș, cu sediul în Comuna Albeștii de Argeș, sat Albeștii Pământeni, nr.309, Județul Argeș, în conformitate cu prevederile H.G. nr.1336/2022 privind aprobarea Regulamentului cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare organizează concurs în vederea ocupării postului contractual de execuție vacant, de Mediator școlar pe perioadă determinată, cu 0,5 normă –  4 ore pe zi / 20 de ore pe saptamană, pe perioada de implementare a proiectului, în afara organigramei aparatului de specialitate al Primarului Comunei Albeștii de Argeș, membru în Echipa Comunitară Integrată (ECI), în cadrul proiectului ”Furnizare de servicii integrate în comunitățile rurale-facilitarea accesului persoanelor vulnerabile la servicii de bază eficiente și de calitate”Cod PIDS/586/PO4/339395”.
Probele stabilite pentru concurs:
Selecția dosarelor 
Proba scrisă
Interviul
Calendarul de desfășurare a concursului
1. Data postării/publicării anunțului 21.09.2026 
2. Data limită de depunere a dosarelor 25.09.2026 ora 14.00
3. Selecția dosarelor 28.09.2026 
4. Afișarea selecției dosarelor 29.09.2026 
5. Termen limită pentru depunerea contestațiilor privind selecția dosarelor 30.09.2026 
6. Afișarea rezultatelor la contestații 01.10.2026 
7. Proba scrisă 05.10.2026 ora 12.00
8. Afișarea rezultatelor la proba scrisă 06.10.2026 
9. Termen limită contestații la proba scrisă 07.10.2026
10. Afișarea rezultatelor la soluționarea contestațiilor la proba scrisă 08.10.2026 
11. Interviul 09.10.2026, ora 12.00
12. Afișarea rezultatelor la proba de interviu 12.10.2026 
13. Termen limită contestații la proba de interviu 13.10.2026 
14. Afișarea rezultatelor la soluționarea contestațiilor la proba de interviu 14.10.2026
15. Afișarea rezultatelor finale ale concursului 15.10.2026 
Condiții generale de participare la concurs:
Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiții specifice de participare la concurs:
· Constituie un avantaj experiența în cadrul proiectelor educaționale și/sau la nivelul comunității ≤ 1 an; 
· Constituie un avantaj absolvirea unui curs organizat în cadrul programelor Phare; 
· Constituie avantaj implicarea/coordonarea proiectelor desfasurate la nivel national/international; ; 
Studii de specialitate (alternativ): 
1. Studii universitare cu diplomă de licență a oricărei specializări, urmate de un curs de formare profesională cu specializarea de mediator şcolar, recunoscut de Ministerul Educaţiei și Cercetării; 
2. Studii medii absolvite cu diplomă de bacalaureat a liceului pedagogic, specializarea mediator școlar; 
3. Studii medii absolvite cu diplomă de bacalaureat a oricărui profil liceal, urmate de un curs de formare profesională cu specializarea de mediator şcolar, recunoscut de Ministerul Educaţiei și Cercetării. 
Disponibilitate pentru deplasări 
Cunoștințe de operare/programare pe calculator (necesitate și nivel): Office, Excel,Word, Power Point - utilizator elementar 
Abilități, calități și aptitudini necesare: 
• competențe de comunicare scrisă și verbală, de relaționare; 
• moralitate, corectitudine, deschidere și flexibilitate în relațiile interumane; 
• perseverență, consecvență, abilități pentru munca în condiții de stres, în situații de urgență sau neprevăzute; 
• analiza problemelor specifice mediului școlar; 
• atenție la detalii; 
• atitudine pozitivă, motivatoare; 
• competențe de integrare TIC în educație. 
Limbi străine solicitate: - 


În vederea participării la concurs, candidații depun DOSARUL DE CONCURS la sediul Primăriei Comunei Albeștii de Argeș din Comuna Albeștii de Argeș, sat Albeștii Pământeni, nr.309, județul, Compartimentul juridic, și va conţine următoarele documente:
a) formular de înscriere la concurs, conform modelului prevăzut la anexa nr.2 la H.G. nr.1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
(2) Modelul orientativ al adeverinţei menţionate la alin. (1) lit. e) este prevăzut în anexa nr. 3 la H.G. nr.1336/2022.
(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(4) Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
(5) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
(6) Documentul prevăzut la alin. (1) lit. h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.
(7) Dosarele de concurs se depun la compartimentul juridic sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34.
(8) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare. 
(9) Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
(10) Nerespectarea prevederilor alin. (7) şi (9), după caz, conduce la respingerea candidatului.
(11) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilităţii probelor de concurs.
[bookmark: X70736be8f0a6370e083608a0ba03500609f36f7]Bibliografia si tematica de concurs:
1. Legea învățământului preuniversitar nr. 198/2023, cu modificările și completările ulterioare
Tematică:
-principiile care guvernează învățământul preuniversitar;
-dreptul la educație;
-echitatea și egalitatea de șanse în educație;
-incluziunea și nediscriminarea;
-accesul și participarea la educație;
-prevenirea absenteismului și a abandonului școlar;
-sprijinirea copiilor/elevilor aflați în situații de risc educațional;
-relația unității de învățământ cu familia și comunitatea.
[bookmark: X5edff85ed4e6d247127e6f86fb962bb31fb13a2]2. Ordinul MECT nr. 1.539/19.07.2007 privind normele de încadrare și de activitate ale mediatorului școlar;
Se studiază inclusiv:
Anexa nr. 1 – Metodologia de identificare a unităților de învățământ preuniversitar în care se impune furnizarea serviciilor de mediere școlară;
Anexa nr. 2 – Normele de încadrare, activitate și salarizare ale mediatorului școlar.
Tematică:
-rolul și responsabilitatea mediatorului școlar;
-atribuțiile mediatorului școlar;
-facilitarea dialogului școală–familie–comunitate;
-sprijinirea participării tuturor copiilor din comunitate la învățământul obligatoriu;
-identificarea și monitorizarea copiilor de vârstă preșcolară și școlară care nu sunt înscriși în -sistemul de învățământ;
-identificarea și monitorizarea elevilor aflați în risc de abandon școlar;
-sprijinirea familiilor în vederea înscrierii și participării copiilor la educație;
-monitorizarea frecvenței școlare;
-prevenirea și diminuarea absenteismului și abandonului școlar;
-colaborarea cu unitățile de învățământ, familia, autoritățile publice locale și serviciile -comunitare;
-sprijinirea organizării programelor educaționale și a programelor-suport destinate copiilor aflați în situații de vulnerabilitate;
-participarea mediatorului școlar la activitățile comunității.
[bookmark: X59fda973359995c832138acbaf06d024668d6a7]3. Ordinul ministrului educației nr. 5.701/31.07.2024 pentru aprobarea Regulamentului-cadru de organizare și funcționare a centrelor județene/al municipiului București de resurse și asistență educațională, cu modificările și completările ulterioare
Tematică:
-organizarea și funcționarea CJRAE;
-serviciile de mediere școlară;
--rolul mediatorului școlar în cadrul serviciilor de sprijin educațional;
colaborarea CJRAE cu unitățile de învățământ, autoritățile administrației publice locale, familia și comunitatea;
-coordonarea metodologică a activității mediatorilor școlari;
-accesul copiilor și elevilor la servicii educaționale de sprijin.
[bookmark: X7a251945cdd86dc36106c3590b4640358206021]4. Ordinul ministrului educației nr. 5.726/06.08.2024 privind aprobarea Regulamentului-cadru de organizare și funcționare a unităților de învățământ preuniversitar – ROFUIP, cu modificările și completările ulterioare
Tematică:
-organizarea și funcționarea unităților de învățământ;
accesul și participarea la educație;
-frecvența școlară;
-monitorizarea absențelor;
-prevenirea absenteismului și abandonului școlar;
-relația școlii cu părinții/reprezentanții legali;
-colaborarea școlii cu autoritățile administrației publice locale și cu serviciile comunitare;
-măsurile de sprijin destinate elevilor aflați în situații de risc.
[bookmark: Xdd80fb29c87417a423e515142d8ef1a542744b9]5. Ordinul ministrului educației nr. 5.707/01.08.2024 privind aprobarea Statutului elevului, cu modificările și completările ulterioare
Tematică:
-drepturile elevilor;
-îndatoririle elevilor;
-dreptul la educație;
-egalitatea de șanse;
-nediscriminarea;
-protecția și respectarea demnității elevului;
-participarea la educație;
-responsabilitățile elevilor în cadrul comunității școlare.
[bookmark: Xbd072179fbaa4955cb84d60f684202116aeab34]6. Legea nr. 272/2004 privind protecția și promovarea drepturilor copilului, republicată, cu modificările și completările ulterioare
Tematică:
-principiul interesului superior al copilului;
-drepturile copilului;
-dreptul copilului la educație;
-egalitatea de șanse și nediscriminarea;
-responsabilitatea părinților/reprezentanților legali;
-responsabilitățile autorităților publice locale;
-protecția copilului împotriva abuzului, neglijării, exploatării și oricărei forme de violență;
-identificarea și sprijinirea copiilor aflați în situații de risc;
-colaborarea interinstituțională pentru protecția și promovarea drepturilor copilului.
[bookmark: Xb0fc5152ef68c009085464456e2b0e4797c31b5]7. Pachetul de Proceduri, Metodologii și Instrumente de Lucru (PMIL) pentru Echipele -Comunitare Integrate, actualizat în cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” – SCI 2000
Se studiază prevederile și instrumentele aplicabile activității mediatorului școlar/reprezentantului domeniului educațional în cadrul Echipei Comunitare Integrate (ECI).
Tematică:
-principiile furnizării integrate a serviciilor în comunitate;
-organizarea și funcționarea Echipei Comunitare Integrate;
-rolurile și responsabilitățile membrilor ECI;
-rolul specialistului din domeniul educației/mediatorului școlar în cadrul ECI;
-identificarea persoanelor, copiilor și familiilor vulnerabile;
-identificarea și evaluarea nevoilor educaționale;
-diagnoza situației beneficiarilor;
-evaluarea integrată a nevoilor persoanelor și familiilor vulnerabile;
-elaborarea și implementarea planului de intervenție;
-intervenția integrată și managementul de caz;
-colaborarea interdisciplinară între specialiștii din domeniul social, educațional și medical;
-monitorizarea beneficiarilor și a măsurilor de intervenție;
-referirea și facilitarea accesului beneficiarilor la servicii;
-vizitele și activitatea în comunitate;
-comunicarea cu beneficiarii și familiile acestora;
-utilizarea instrumentelor de lucru specifice ECI;
-evidența, monitorizarea și raportarea activităților;
-confidențialitatea informațiilor și protecția datelor beneficiarilor.
[bookmark: X6f73a8b3d1e2a96e9275060c1a9e153fcc64298]8. Documentele specifice de implementare a proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” – SCI 2000, Cod SMIS 339395
Tematică:
-scopul și obiectivele proiectului;
-grupurile-țintă și beneficiarii proiectului;
-conceptul de servicii comunitare integrate;
-rolul Echipei Comunitare Integrate;
-componenta educațională a intervenției integrate;
-responsabilitățile mediatorului școlar în cadrul proiectului;
-colaborarea cu membrii ECI și cu instituțiile din comunitate;
-identificarea și sprijinirea copiilor și familiilor aflate în situații de vulnerabilitate;
-monitorizarea intervențiilor și raportarea activităților desfășurate.

[bookmark: ii.-tematică-generală-pentru-concurs]II. TEMATICĂ GENERALĂ PENTRU CONCURS
-Rolul, responsabilitățile și atribuțiile mediatorului școlar.
-Relația școală–familie–comunitate.
-Identificarea copiilor neșcolarizați și a elevilor aflați în risc educațional.
-Prevenirea și combaterea absenteismului și abandonului școlar.
-Monitorizarea participării și frecvenței școlare.
-Facilitarea accesului copiilor vulnerabili la educație și la servicii de sprijin.
-Sprijinirea părinților/reprezentanților legali pentru participarea copiilor la educație.
-Drepturile copilului și principiul interesului superior al copilului.
-Egalitatea de șanse, incluziunea educațională și nediscriminarea.
-Identificarea situațiilor de vulnerabilitate educațională și socială.
-Comunicarea și intervenția în relația cu copiii și familiile vulnerabile.
-Rolul mediatorului școlar în cadrul Echipei Comunitare Integrate.
-Principiile intervenției integrate în comunitate.
-Identificarea și evaluarea nevoilor beneficiarilor.
-Elaborarea, implementarea și monitorizarea intervențiilor integrate.
-Colaborarea mediatorului școlar cu membrii ECI – asistent social, personal medical și ceilalți specialiști.
-Colaborarea cu unitățile de învățământ, CJRAE, autoritatea publică locală și alte instituții relevante.
-Instrumentele de lucru utilizate în cadrul ECI.
-Monitorizarea, evidența și raportarea activităților desfășurate în cadrul proiectului SCI 2000.
-Confidențialitatea informațiilor și protecția datelor beneficiarilor.

[bookmark: precizare]PRECIZARE
Candidații vor avea în vedere forma în vigoare la data organizării concursului a tuturor actelor normative prevăzute în bibliografie, inclusiv modificările și completările ulterioare.
Pentru Pachetul de Proceduri, Metodologii și Instrumente de Lucru (PMIL) și documentele proiectului SCI 2000 se va avea în vedere versiunea actualizată pusă la dispoziția candidaților pentru organizarea concursului.

Atribuții conform fișei postului:
a) facilitează dialogul școală-familie-comunitate; 
b)contribuie la menținerea și dezvoltarea încrederii și a respectului față de școală în comunitate și a respectului școlii față de comunitate; 
c)monitorizează copiii de vârstă preșcolară din comunitate, care nu sunt înscriși la grădiniță, și sprijină familia/susținătorii legali ai copilului în demersurile necesare pentru înscrierea acestora în învățământul preșcolar; 
d)monitorizează copiii de vârstă școlară din circumscripția școlară, care nu au fost înscriși niciodată la școală, propunând conducerii școlii soluții optime pentru recuperarea lor și facilitând accesul acestora la programele alternative de învățământ (înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă“ etc.); 
e)asigură consiliere educațională elevelor gravide și elevilor părinți; 
f)desfășoară consiliere administrativă cu privire la drepturile educaționale și cele privind starea de sănătate, inclusiv cu sprijinul unui mediator sanitar;
g)asigură participarea tuturor copiilor din comunitate la învățământul preuniversitar obligatoriu, încurajând implicarea părinților în educația copiilor și în viața școlii și facilitând colaborarea dintre echipa comunitară integrată, familie, comunitate și școală; 
h)se implică în informarea și susținerea familiilor pentru accesarea burselor și a altor forme de sprijin financiar acordat elevilor prin unitățile de învățământ; 
i)monitorizează copiii de vârstă preșcolară din comunitate care nu sunt înscriși la grădiniță și sprijină familia/susținătorii legali ai copilului în demersurile necesare pentru înscrierea acestora în învățământul preșcolar; 
j)monitorizează copiii de vârstă școlară, din circumscripția școlară, care nu au fost înscriși niciodată la școală, propunând conducerii școlii, în colaborare cu membrii echipei comunitare integrate, soluții optime pentru recuperarea lor și facilitând accesul acestora la programele alternative de învățământ (înscrierea în învățământul de masă la cursuri de zi sau la cursuri cu frecvență redusă, includerea în Programul „A doua șansă“ etc.); 
k)sprijină organizarea de programe-suport pentru îmbunătățirea performanțelor școlare (programe de recuperare, programe de intervenție personalizată, programe de tip „A doua șansă“, „Școala de după școală“ etc.); 
l)furnizează alte tipuri de intervenții care sunt în relație cu aria medierii școlare pentru eliminarea/reducerea stării de sărăcie și excluziune socială 
Alte atribuții (specifice în cadrul proiectului): 
a)derularea de activități de identificare a persoanelor vulnerabile, prin diverse mecanisme –screening, sesizări, referire; 
b)elaborarea de rapoarte lunare de activitate, după modelul furnizat de UJSS, privind implementarea activității de mediere școlară în cadrul ECI; 
c)participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc; 
d)identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local; 
e)participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI; 
f)participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS/CJRAE/DSP și a rezultatelor aplicării acestora; 
g)asigurarea aplicării la nivel județean a mecanismului operațional de colaborare interinstituțională și de coordonare a serviciilor comunitare integrate (având în vedere prevederile Ordinului nr.2.555/2023/25.017/2.485/4.490/2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei); 
h)comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local. 
Relații suplimentare se pot obține la sediul Primăriei Comunei Albeștii de Argeș, la telefon: 0248735005. Persoana de contact: Vasile Crina-Maria, consilier juridic superior, Compartiment juridic.

PRIMAR

